DASAR KELUARGA MAWADDAH KELANTAN URUS SETIA PEMBANGUNAN WANITA, KELUARGA & KEBAJIKAN KERAJAAN NEGERI KELANTAN
Cetakan Pertama: 16 November 2009 Cetakan Kedua: 9 Februari 2012 Cetakan Ketiga: 3 September 2013 Cetakan Keempat: 3 Ogos 2014 Cetakan Kelima : 28 April 2015 Hakcipta Urus Setia Pembangunan Wanita, Keluarga & Kebajikan Kerajaan Negeri Kelantan ©Hakcipta terpelihara, tiada mana-mana bahagian daripada buku ini boleh diterbitkan semula, disimpan untuk pengeluaran atau ditukar kepada apa-apa bentuk dengan sebarang cara sekalipun tanpa izin bertulis daripada penerbit Diterbitkan oleh URUS SETIA PEMBANGUNAN WANITA, KELUARGA & KEBAJIKAN PEJABAT SETIAUSAHA KERAJAAN NEGERI KELANTAN PT 109, WISMA DR ALIAS, JALAN TELIPOT 15050 KOTA BHARU, KELANTAN Emel: upwkk@kelantan.gov.my / Web : FB : Urusetia Pembangunan Wanita, Keluarga &Kebajikan Negeri Kelantan Tel: 09-7476568/ 09-7476569 Faks: 09-7476510
1.0 DASAR KELUARGA MAWADDAH KELANTAN (DKMK) Pengenalan 1.1 Pembangunan dan kemajuan negara telah memberi pelbagai impak khususnya kepada institusi keluarga. Sebahagiannya bermanfaat untuk meningkatkan kualiti kehidupan berkeluarga dan sebahagiannya pula membimbangkan dan perlu ditangani dengan baik. Antara cabaran penting yan g memerlukan perhatian segera ialah perubahan struktur keluarga dan fungsi ahlinya, ketidakseimban gan antara tanggun gjawab ahli keluarga dan realiti kehidupan, gelombang globalisasi, aliran pemikiran sekular, persekitaran yang materialistik dan individualistik, pelbagai gejala sosial semakin membarah serta peningkatan isu pengabaian dan penderaan ahli keluarga. 1.2 Menekuni perkembangan semasa secara keseluruhan, institusi keluarga dilihat semakin rapuh, peranan dan fungsi asalnya semakin kabur, dan dibimbangi tidak dianggap sebagai struktur asas yang penting dalam pembangunan masyarakat dan negara. 1.3 Meneliti perkembangan semasa gejala sosial dan moral yang membimbangkan di Negeri Kelantan dengan berlakunya peningkatan kadar perceraian, jenayah seksual dan keganasan rumahtangga yang mencerminkan kepincangan institusi keluarga. 1.4 Menginsafi perkara-perkara berikut; 1.4.1 Islam sebagai ad-deen telah menetapkan prinsip-prinsip abadi tentang tatacara hidup berkeluarga meliputi aspek pembinaan rohani keluarga, pengurusan dan pembinaan rumah tangga, 2
pendidikan anak-anak1 dan ahli keluarga, pengurusan konflik dan tekanan, dan perhubungan tanggungjawab. (Ali-Imran :19)2; dan komunikasi, serta hak 1.4.2 Mengurus dan mentadbir keluarga adalah sebahagian daripada tugas kekhalifahan yang mesti dilaksanakan dengan penuh amanah. (Al-Baqarah : 30) 3; 1.4.3 Institusi keluarga adalah kurniaan Allah yang bersifat fitrah. Ia adalah tempat perlindungan dan keselamatan, pusat pengembangan cinta dan kasih sayang, serta lubuk ketenteraman jiwa dan hati yang sentiasa diliputi rahmat Ilahi. (Al-Ruum : 21)4; 1.4.4 Institusi keluarga merupakan unit asas masyarakat yang menentukan jatuh bangunnya sesebuah negara. Institusi tersebut membentuk satu jaringan luas dan melibatkan semua anggota masyarakat. Memperkasakan institusi keluarga bermaksud meletakkan satu asas yang kukuh kepada pembangunan sesebuah negara; 1.4.5 Senario terkini di seluruh dunia, di mana menampakkan keterujaan masyarakat dan kerajaan agar kembali kepada asas keluarga bahagia dengan memperkenalkan pelbagai pendekatan dan istilah antaranya "pro family policy", "family welfare", "family first". Hal ini menggambarkan keadaan mereka yan g 1 Rasulullah s.a.w. bersabda : "Tidaklah anak dilahirkan melainkan dilahirkan dalam keadaan fitrah. Kedua ibu bapanyalah yang menjadikannya sebagai Yahudi, Nasrani atau Majusi." (diriwayatkan oleh Baihaqi) 2 Sesungguhnya agama (yang benar dan diredai) di sisi Allah ialah Islam. 3 Dan (ingatlah) ketika Tuhanmu berfirman kepada Malaikat; "Sesungguhnya Aku hendak menjadikan seorang khalifa h di bumi". Mereka bertanya (tentang hikmat ketetapan Tuhan itu dengan berkata): "Adakah Engkau (Ya Tuhan kami) hendak menjadikan di bumi itu orang yang akan membuat bencana dan menumpahkan darah (berbunuh-bunuhan), padahal kami sentiasa bertasbih dengan memujiMu dan mensucikanMu?". Tuhan berfirman: "Sesungguhnya Aku mengetahui akan apa yang kamu tidak mengetahuinya". 4 Dan di antara tanda-tanda yang membuktikan kekuasaannya dan rahmatNya, bahawa Ia menciptakan untuk kamu (wahai kaum lelaki), isteri-isteri dari jenis kamu sendiri, supaya kamu bersenang hati dan hidup mesra dengannya, dan dijadikanNya di antara kamu (suami isteri) perasaan kasih sayang dan belas kasihan. Sesungguhnya yang demikian itu mengandungi keterangan-keterangan (yang menimbulkan kesedaran) bagi orang-orang yang berfikir. 3
berkeinginan untuk kembali kepada fitrah selepas menyedari kepentingan institusi keluarga; maka, satu dasar yang jelas perlu disediakan sebagai panduan kepada semua pihak ke arah memperkasakan semula institusi keluarga. 1.5 Dasar yang dikenali sebagai Dasar Keluarga Mawaddah Kelantan (DKMK) akan memberi tumpuan khusus kepada pembangunan keluarga sebagai satu unit asas dan kritikal dalam pembangunan negeri dan negara serta ummah. Dasar ini bertindak sebagai hala tuju dan panduan pelaksanaan dan penguatkuasaan kepada pihak kerajaan dan bukan kerajaan yang bertanggungjawab serta pihak yang berkepentingan untuk mengutamakan kesejahteraan keluarga dalam rangka membina negara dan peradaban yang mencapai taraf kehidupan yang tinggi dan diredhai Allah. 1.6 Dasar ini hendaklah dibaca bersama dengan dasar-dasar lain Kerajaan Negeri Kelantan yan g berkaitan, termasuk Dasar Membangun Bersama Islam yang berteraskan konsep Ubudiyyah, Masuliyyah dan Itqan (UMI), Dasar Wanita Kelantan, Dasar Belia Kelantan dan Dasar Pencegahan Gejala Sosial. 2.0 Tema Dasar "Keluarga Mawaddah, Masyarakat Sejahtera" 3.0 Falsafah Dasar Mempercayai bahawa institusi keluarga sebagai satu unit yang sangat fundamental dalam pembinaan masyarakat, negeri dan negara dengan mengutamakan kesejahteraan keluarga berlandaskan ajaran Islam atau sistem kepercayaan hidup bertuhan untuk melahirkan insan soleh dan bermanfaat ke arah membina negara dan ummah yang terbaik. 4
4.0 Visi Dasar Kelantan sebagai peneraju pembangunan keluarga cemerlang. 5.0 Misi Dasar Membina keluarga bahagia berteraskan prinsip Ubudiyyah, Masuliyyah dan Itqan (UMI) untuk melahirkan masyarakat sejahtera dan negeri yan g diberkati Allah. 6.0 Matlamat Dasar 6.1 DKMK bermatlamatkan untuk memperkasakan institusi keluarga melalui penggemblengan sokongan dan dokongan semua pihak agar mengutamakan kesejahteraan keluarga dengan meningkatkan potensi setiap ahlinya dan berupaya menjalankan peranan masing-masing secara berkesan dan seterusnya menyumbang kepada kesejahteraan masyarakat dan kemakmuran negeri dan negara. Antaranya dengan beberapa pendekatan sebagaimana berikut: 6.1.1 Menetapkan satu dasar jangka panjang pendidikan dan pemerkasaan keluarga berdasarkan prinsip-prinsip Islam bertepatan dengan dasar Membangun Bersama Islam yang seiring dengan nilai-nilai kemanusiaan sejagat. 6.1.2 Membentuk kerukunan sosial masyarakat di Negeri Kelantan yang ditunjangi oleh keluarga berfun gsi dan berkesan. 6.1.3 Meraikan identiti, peranan dan kepercayaan pelbagai kelompok etnik dan agama dalam membangunkan institusi keluarga. 6.1.4 Menyelaraskan semua polisi pentadbiran dan program Kerajaan dan swasta, selaras dengan dasar ini agar setiap individu menjadi aset negeri yang seimbang . 5
7.0 6.1.5 Dasar Keluarga induk ini menjadi asas kepada dasar lanjutan lain yang berkaitan seperti Dasar Kanak-Kanak dan Dasar Warga Emas. 6.1.6 Menyedia dan menambah baik khidmat sokongan yang sistematik bagi keluarga yang tercabar termasuk armalah (ibu tunggal), anak yatim dan lain-lain. 6.1.7 Merealisasikan konsep Keluarga Mawaddah dan ibu bapa yang berperanan sebagai pengurus dan pentadbir rumah tangga cemerlang ke arah membentuk keluarga bahagia dan sejahtera. 6.1.8 Menggalak dan membuka peluang kepada setiap individu untuk merasai ketenangan dan kebahagiaan melalui institusi keluarga yang diberkati Allah. Prinsip Dan Garis panduan Utama Dasar 7.1 DKMK adalah merujuk kepada prinsip dan garis panduan berikut: 7.1.1 DKMK selaras dengan Dasar Membangun Bersama Islam yang menjadi paksi dalam segala gerak kerja Kerajaan Negeri iaitu tiga ciri asas berikut; Ubudiyyah, Masuliyyah dan Itqan. 7.1.2 DKMK menghormati sistem nilai dan kepelbagaian cara hidup dengan memberikan ruang untuk membina keluarga menurut asas kepercayaan agama masing-masing. 7.1.3 Keluarga adalah institusi asas fitrah dalam kehidupan manusia. Membina keluarga bermakna membina kehidupan dan membangunkan negara. 6
7.1.4 Keluarga Mawaddah merangkumi tiga ciri berikut; ketenangan (sakinah), kasih sayang (mawaddah) dan kasihan belas (rahmah). (al-Ruum: 215, al-Aa'raf: 1896) 7.1.5 Natijah akhir pembangunan keluarga adalah untuk mencapai kesejahteraan di dunia dan di akhirat (al-Baqarah :2017). 7.1.6 Institusi keluarga merupakan institusi pendidikan yang pertama dalam kehidupan seseorang insan. Ibu bapa bertanggungjawab untuk memberikan pendidikan asas Islam berdasarkan perkembangan umur dan kebolehan anak-anak. 7.1.7 Setiap ahli keluarga perlu kembali semula kepada peranan dan fungsinya yang asal iaitu suami bertindak sebagai pemimpin keluarga dan pencari nafkah utama, isteri sebagai pengurus rumah tangga dan turut bertanggungjawab bersama suami dalam urusan rumahtangga serta anak-anak sebagai pelengkap yang melaksanakan konsep ihsan terhadap ibu bapa. 7.1.8 Konsep kepimpinan keluarga adalah tanggungjawab asasi pihak suami. Suami dengan kerjasama isteri, perlu bertindak sebagai ketua yang memimpin, melindungi serta mengendali pembentukan visi dan misi keluarga. 7.1.9 Pendidikan kekeluargaan yan g sistematik dan berterusan diperlukan untuk para suami dan isteri. 5 Dan di antara tanda-tanda yang membuktikan kekuasaannya dan rahmatNya, bahawa Ia menciptakan untuk kamu (wahai kaum lelaki), isteri-isteri dari jenis kamu sendiri, supaya kamu bersenang hati dan hidup mesra dengannya, dan dijadikanNya di antara kamu (suami isteri) perasaan kasih sayang dan belas kasihan. Sesungguhnya yang demikian itu mengandungi keterangan-keterangan (yang menimbulkan kesedaran) bagi orang-orang yang berfikir. 6 Dialah (Allah) yang menciptakan kamu semua dari (hakikat) diri yang satu, dan Dia mengadakan daripada hakikat itu pasangannya (diri suami isteri), untuk bersenang hati dan hidup mesra yang satu kepada yang lain. Ketika suami mencampuri isterinya, mengandunglah ia dengan kandungan yang ringan, serta teruslah ia dengan keadaan itu (ke suatu waktu). Kemudian ketika ia merasa berat (dan menaruh bimbang) berdoalah suami isteri itu kepada Tuhan mereka (dengan berkata):" Sesungguhnya jika Engkau (wahai Tuhan kami) meng urniakan kami nikmat yang baik, tentulah kami menjadi orang-orang yang bersyukur". 7 Dan ada di kalangan mereka yang berkata " Wahai Tuhan kami, berikanlah kepada kami kebaikan di dunia dan di akhirat". 7
8.0 Strategi Perlaksanaan Dasar 8.1 Untuk memastikan DKMK dapat dilaksanakan dengan baik, strategi berikut digariskan bagi mencapai matlamat dan objektif yan g telah ditetapkan serta menentukan tahap keberkesanan perlaksanaan dan tindakannya. Kesedaran 8.1.1 Membangkitkan kesedaran dan keprihatinan semua pihak mengenai isu dan peranan institusi keluarga. 8.1.2 Meningkatkan kesedaran masyarakat tentang kepentingan pendidikan bagi membina keluarga yang bahagia di dunia dan di akhirat. Kefahaman 8.1.3 Membina kefahaman pelbagai pihak dan agensi tentang peranan institusi keluarga dan fungsi setiap ahlinya serta implikasinya kepada kesejahteraan masyarakat. 8.1.4 Memantapkan kefahaman masyarakat tentang kepentingan institusi keluarga, cabaran yang dihadapi dan langkah-langkah untuk mengatasinya. Pembinaan 8.1.5 Meningkatkan kualiti hidup keluarga khususnya kewangan yang akan bertindak sebagai salah satu faktor penting kejayaan DKMK. 8
8.1.6 Mewujudkan pelbagai peluang, kemudahan, perkhidmatan dan bimbingan agar setiap individu dapat menikmati kehidupan berkeluarga yang efektif. 8.1.7 Menyelaraskan tindakan agensi kerajaan dalam melaksanakan DKMK. 8.1.8 Memberikan perkhidmatan kesihatan kepada keluarga melalui perancangan, perlaksanaan dan pemantauan serta penilaian aktiviti yang berkaitan dengan kesihatan keluarga. Penghayatan 8.1.9 Memantapkan pembangunan setiap ahli keluarga untuk berfungsi sebagai satu pasukan yang saling menyokong dalam memainkan peranan dan tanggungjawab supaya setiap ahli keluarga berkembang dengan optimum mengikut keunikan dan potensi setiap individu. Penilaian 8.1.10 Menilai dan menyemak semula polisi kerajaan dan undang- undang yang sedia ada agar bertepatan dengan usaha untuk memperkasakan institusi keluarga. 8.1.11 Memantau pelaksanaan dan keberkesanan program, modul, latihan supaya selaras dengan matlamat dan objektif DKMK. Penambahbaikan 8.1.12 Mengadakan pemulihan serta penambahbaikan program bagi menjayakan DKMK. 9
9.0 Fasa Pelaksanaan Dasar 9.1 Fasa pelaksanaan ini akan menjadi rujukan kepada pasukan pengurusan dan pasukan pelaksanaan. Antara tujuan pembentukan fasa pelaksanaan ini adalah sebagaimana berikut : 9.1.1 Bagi memastikan dasar ini dapat diimplimentasikan secara bertahap dan berkesan mengikut perkembangan semasa setiap fasa; 9.1.2 Sebagai panduan untuk penilaian semula dan penambahbaikan dari semasa ke semasa; 9.1.3 Memudahkan penerusan gerak kerja kepada pasukan pengu rusan dan pelaksanaan tanpa perlu ada pengulangan gerak kerja. 9.2 Fasa yan g dicadangkan adalah sebagaimana berikut : TEMPOH MASA : 3 TAHUN ( 36 bulan ) FASA 1 PERKARA PENDOKUMENTASIAN & TEMPOH MASA 4 BULAN TARIKH AGENSI PELAKSANA UPWK AKTIVITI PENERANGAN
JABATAN
tempoh masa akan PERSEKUTUAN berbeza mengikut zon UPIBSN kawasan sasaran ( bandar @ luar bandar ) UPKNK MAIK
PKS
JAHEAIK
PBT
YIK
IPT HALAQAT MTD • NGO 2 PENGINSTITUSIAN 20 BULAN UPWK (PEMBENTUKAN SISTEM ) UPKNK bentuk modul @ sistem
JAHEAIK pantau penerimaan masyarakat sasaran MAIK • NGO 10
3 PELAKSANAAN /
8 BULAN UPWK
PENGUATKUASAAN / PEMANTAUAN UPKNK
JAHEAIK MAIK
MAHKAMAH SYARIAH
UPIBSN
PBT
LAIN - LAIN AGENSI KERAJAAN DAN BUKAN KERAJAAN 4 PENILAIAN PENCAPAIAN 4 BULAN UPWK penilaian awal dan laporan akan dibuat setiap • NGO KONSULTAN fasa supaya kesan dapat dikenalpasti lebih awal 10.0 Rancangan Tindakan Agar DKMK ini dapat dilaksanakan secara menyeluruh dan lancar, strategi dan rancangan tindakan mengikut sektor yang berkaitan dengan pembangunan keluarga disenaraikan seperti berikut: 10.1 Pembinaan K eluarga 10.1.1 Sektor ini perlu dikemas kini dan dimantapkan untuk memastikan bakal-bakal suami dan isteri atau ibu bapa diberi input yang mencukupi sebelum mendirikan rumah tangga. 10.1.2 Usaha merancang dan membina keluarga adalah usaha yang berterusan, bermula sebelum menjejaki alam perkahwinan lagi. Ia perlu melibatkan seluruh anggota keluarga terutamanya ibu, bapa dan anak-anak. 10.1.3 Secara dasarnya perkahwinan sangat digalakkan dan perlu dipermudahkan kepada pasangan yang bersedia dan layak. Pada masa yang sama berusaha untuk meminimumkan kadar penceraian. 11
Cadangan tindakan yang perlu dilakukan ialah : i) Mengemas kini polisi, prosedur dan pelan tindakan bagi pasangan yang ingin mendirikan rumah tangga. ii) Memperkenalkan subjek atau kandungan yang wajar tentang institusi perkahwinan dan kekeluargaan sebagai pendedahan di peringkat menengah dan tinggi. iii) Memperkenalkan kursus atau modul-modul bagi membolehkan calon-calon yang ingin mendirikan rumah tangga mendapat kefahaman yang cukup tentang konsep asas dalam perkahwinan dan sistem kekeluargaan seperti adab perkahwinan, hak dan tanggungjawab pasangan dan ahli keluarga, peranan dan fungsi setiap ahli keluarga, pengurusan dan pentadbiran rumah tangga dan keberkatan dalam keluarga. iv) Menyediakan pelbagai kaedah pendidikan dan latihan yang formal dan tidak formal untuk membantu setiap individu membina keluarga. v) Menyediakan jalan-jalan penyelesaian alternatif kepada pasangan yang ingin berkahwin tetapi menghadapi masalah kewangan. vi) Meningkatkan kepekaan masyarakat tentang kepentingan perkahwinan dan mempermudahkan urusannya. vii) Menyediakan kursus keibubapaan cemerlang bagi melahirkan ketua keluarga yang hebat dan bapa yang baik. 12
10.2 Pendidikan dan Pembangunan Keluarga 10.2.1 Sektor ini sangat penting dan menunjangi sebahagian besar aspek pembentukan dan pemerkasaan institusi Keluarga Mawaddah. Pendidikan dan pembangunan keluarga adalah merujuk kepada sebarang aktiviti yang dirancang dan dilaksanakan untuk meningkatkan potensi setiap ahli keluarga dari sudut jasmani, intelek, emosi, rohani dan social yang akhirn ya dapat menyumbang kepada pembangunan ahli keluarga secara keseluruhan. Ia meliputi aspek pendidikan pembudayaan ilmu dan latihan yang disusun oleh pihak tertentu untuk pihak keluarga atau dari pihak keluarga untuk ahli-ahlin ya sendiri. 10.2.2 Berdasarkan kepada konsep pendidikan sepanjang hayat, pendidikan dan latihan untuk para suami isteri atau ibu bapa serta keluarga perlu dirancang dan disusun secara berterusan untuk mencapai kualiti keluarga tahap tinggi. Tindakan yang perlu dilakukan ialah : i) Merangka dan membangunkan satu modul keluarga mithali merangkumi program perkhidmatan dan pembangunan keluarga yang sistematik dan praktikal untuk memantapkan institusi keluarga berdasarkan sirah dan keluarga Rasulullah. ii) Membina dan menyebarluaskan satu standard dan kriteria yang jelas tentang ciri-ciri asas Keluarga Mawaddah untuk dijadikan sebagai indicator pencapaian dasar tersebut. iii) Mewujudkan anugerah Keluarga Mawaddah Mithali sebagai acara yang berprestij berdasarkan piawai yang telah dibina untuk mendorong masyarakat agar mengutamakan keluarga dan memantapkan institusi tersebut. 13
iv) Program-program sokongan perlu diwujudkan secara berkala untuk memantapkannya dari semasa ke semasa khususnya perkembangan terbaru tentang institusi kekeluargaan seperti kemahiran keibubapaan, pembinaan hubungan suami isteri yang sihat, pengurusan rumah tangga secara profesional, pendidikan dan pembangunan anak mengikut tahap dan personaliti dan pendidikan gender dan seks. v) Merangka dan membangunkan suatu modul atau program pembinaan akhlak anak-anak yang meliputi dimensi hubungan Tuhan, manusia dan alam supaya pembangunan jiwanya seimbang dengan pembangunan fizikalnya. vi) Menyediakan kursus dan latihan yang bersesuaian untuk pasangan yang sudah lama mendirikan rumah tangga agar mereka sentiasa berada pada landasan pembinaan keluarga yang dikehendaki. vii) Menyediakan satu panduan praktikal kepada para ibu bapa untuk mendidik anak-anak pada semua tahap kehidupan termasuk semasa kehamilan. viii) Membina satu modul yang memberi panduan kepada ibu bapa kaedah yang tepat untuk memberi pendidikan seksualiti kepada anak-anak. 14
10.3 Kesihatan dan Keselamatan 10.3.1 Pembangunan keluarga turut mengambil kira aspek kesihatan sebagai antara aspek utama. Kesihatan keluarga boleh mempengaruhi kesihatan seluruh masyarakat dan penduduk. Keluarga Mawaddah yang ingin dibentuk adalah sebuah keluarga yang berkualiti dan sihat. 10.3.2 Kesihatan keluarga adalah meliputi aspek kesihatan fizikal, mental, emosi dan rohani. Kesemua aspek ini adalah saling berkait di antara satu sama lain dan perlu ditangani secara menyeluruh. 10.3.3 Untuk melahirkan sebuah institusi keluarga yang sihat, usaha- usaha berikut perlu dijalankan: i) Mewujudkan satu dasar kesihatan yang akan mengambil kira taraf kesihatan masyarakat yang merupakan anggota setiap keluarga. ii) Meningkatkan kesedaran rakyat tentang konsep pemakanan yang halalan toyyiba. Melalui konsep ini, setiap ahli keluarga akan dapat meningkatkan amalan pemakanan yang sihat. iii) Mewujudkan satu mekanisma untuk membolehkan semua pihak sama ada sektor kerajaan dan bukan kerajaan, turut serta dalam usaha-usaha untuk meningkatkan taraf kesihatan masyarakat. iv) Melaksanakan dasar yang berkesan untuk mencegah penyakit - penyakit berbahaya seperti penyakit kelamin, jangkitan HIV, AIDS dan lain-lain. 15
v) Meningkatkan kesedaran kesihatan reproduksi kepada masyarakat. Setiap ahli keluarga perlu mengetahui hak dan tanggungjawab mereka ke atas isu kesihatan dan reproduksi. vi) Membebaskan setiap anggota keluarga daripada segala bentuk gangguan dan penderaan sama ada seksual, fizikal dan emosi serta menyediakan perlindungan kepada mangsa yang terlibat. vii) Meningkat kesedaran tentang kehamilan berkualiti serta hak-hak ibu semasa proses kehamilan. viii) Menggalakkan penyusuan susu ibu dengan memberikan kemudahan, keselesaan serta sokongan kepada ibu yang menyusu. 10.4 Undang-undang 10.4.1 Semua anggota keluarga berhak untuk merasa selamat dan dilindungi di bawah undang-undang yang sewajarnya. 10.4.2 Penggubalan undang-undang atau enakmen yan g berkaitan keluarga adalah bertujuan untuk membentuk sebuah keluarga yang aman dan bahagia. 10.4.3 Antara tindakan yang perlu diambil adalah: i) Meningkatkan kesedaran dan kepekaan masyarakat mengenai hak dan tanggungjawab individu menurut tuntutan syariah dan undang-undang. ii) Menyemak dan mengemaskini undang-undang yang sedia ada agar selaras dengan kehendak DKMK. iii) Menggubal atau meminda undang-undang dan enakmen yang berkaitan bagi mengatasi masalah perceraian, penderaan, keganasan rumah tangga, penjagaan anak, poligami dan sebagainya. 16
iv) Memastikan pelaksanaan undang-undang keluarga yang saksama dan adil bagi semua pihak sama ada ibu, ayah atau anak-anak terutamanya dalam menyelesaikan pertikaian keluarga dengan segera, adil dan harmoni. v) Menyemak, menilai dan mengemaskini prosedur-prosedur yang berkaitan dengan tuntutan dan undang-undang agar lebih mesra keluarga dan dipatuhi. vi) Menubuhkan unit atau badan yang membolehkan anggota masyarakat mendapatkan nasihat terutamanya yang berkaitan dengan isu keluarga. vii) Meningkatkan kesedaran ahli keluarga tentang keseimbangan antara tuntutan hak dan tanggungjawab masing-masing. 10.5 Ekonomi Keluarga 10.5.1 Keluarga Mawaddah perlu mempun yai status ekonomi yang kukuh dan stabil. Kedudukan ekonomi yang kukuh akan membantu perkembangan dan pembinaan keluarga. 10.5.2 Antara tindakan yang perlu diambil adalah: i) Memberikan kesedaran kepada ahli keluarga tentang pengurusan kewangan dan aset. ii) Memperkenalkan dan menawarkan beberapa instrumen perancangan harta dan aset seperti wasiat, hibah, pusaka, zakat, takaful dan sebagainya. iii) Membantu golongan yang kurang bernasib baik untuk meningkatkan tahap ekonomi mereka seperti golongan armalah dan golongan kurang upaya. 17
iv) Memesat dan meningkatkan pembangunan perusahaan kecil dan sederhana bagi memangkin pertumbuhan ekonomi keluarga. v) Menyediakan kursus dan latihan yang bersesuaian untuk meningkatkan sumber ekonomi keluarga. vi) Menyediakan bantuan pengu rusan bagi membolehkan kumpulan sasar mampu memenuhi keperluan asas mereka seperti makanan, pakaian dan tempat tinggal yang secukupnya. vii) Menggembleng dan mengasah potensi bekerja sendiri di kalangan isi rumah miskin dan berpendapatan rendah serta memperkenalkan konsep bekerja dari rumah bagi membantu para suri rumah meningkatkan pendapatan keluarga. 10.6 Sosial 10.6.1 Keluarga turut memainkan peranannya dalam proses sosialisasi. Keluarga bertindak sebagai wahana yang men yebabkan terjadinya proses sosialisasi antara individu dengan warga yang lebih besar. Keluarga berperanan mendidik keturunannya agar boleh melakukan penyesuaian dengan alam kehidupann ya pada masa ini dan akan datang. 10.6.2 Persekitaran dan lingkungan sangat mempengaruhi perkembangan sosial keluarga. Oleh itu menyediakan persekitaran yang baik termasuk persekitaran rumah yang bersih, ceria dan kondusif adalah dituntut untuk membentuk sebuah Keluarga Mawaddah. 18
10.6.3 Antara tindakan yang perlu diambil adalah: i) Menggalakkan pembudayaan ga ya hidup yang sihat dan menghidupkan semula adat tradisi dan budaya yang tidak bercanggah dengan syariat. ii) Membina semula jaringan dan hubungan kekeluargaan kaum kerabat dan persemendaan. iii) Menghidupkan semula konsep kejiranan menurut perspektif Islam. Setiap jiran perlu memainkan peranan masing- masing dalam membantu menjayakan pembentukan Keluarga Mawaddah. iv) Memberikan perhatian khusus untuk keluarga tercabar dan yang terlibat dengan gejala sosial. v) Menggalak dan menyokong keluarga yang menjaga warga tua, pesakit kronik dan OKU. vi) Menggalakkan setiap organisasi, agensi, badan-badan kerajaan dan bukan kerajaan agar bekerjasama dan saling membantu menyediakan pelbagai khidmat sosial dan berganding bahu menangani masalah sosial yang boleh mengganggu institusi keluarga. vii) Membina media alternatif yang lebih berkualiti, menarik, beretika dan selaras dengan hasrat DKMK dengan memanfaatkan segala kemudahan teknologi semasa. viii) Memperkenal dan mengamalkan polisi mesra keluarga. Ia merupakan satu polisi sosial yang berorientasikan pekerjaan, yang memudahkan jalinan kerjaya dan kehidupan berkeluarga berjalan seiring. 19
11.0 Penutup 11.1 Islam telah menetapkan satu tatacara hidup kekeluargaan yang seimbang antara keperluan pengurusan secara sistematik dan tuntutan fitrah naluri kemanusiaan. Tatacara ini diterjemahkan dalam bentuk dasar yang akan menjadi panduan kepada semua pihak bagi membina dan memerkasa semula institusi keluarga. Sokongan dan kerjasama daripada semua pihak sangat mempengaruhi kejayaan dasar ini. 11.2 Dalam usaha untuk memastikan pelaksanaan dasar ini akan memberikan impak yang baik kepada masyarakat seluruhnya, maka dasar ini akan dibuat penilaian prestasi setiap 2 (dua) tahun atau dari semasa ke semasa mengikut keperluan... halaman muka surat ini berakhir di sini... 20
Glosari 1. Ad-deen Islam adalah satu sistem kehidupan atau cara hidup yang lengkap dan menyeluruh yang mengatur semua aspek dan dimensi kehidupan manusia berpandukan ajaran wahyu. 2. Halalan To yyiba Makanan daripada sumber dan proses yan g halal dari sudut syarak lagi suci, bersih dan berkualiti. Makanan yang halal perlulah halal dalam semua keadaan seperti sumbern ya halal ( tidak mengandungi perkara-perkara yan g ditegah oleh syarak), halal urusan jual belin ya serta diperolehi daripada sumber rezeki yang halal . 3. Kehamilan Berkualiti Proses kehamilan yang dilalui dengan penuh persediaan dan perancangan agar seluruh masa yang dilalui sepanjang proses kehamilan adalah masa yang berkualiti. Untuk mencapai proses kehamilan yang berkualiti, ibu dan bapa perlu membuat persediaan dari pelbagai aspek seperti rohani, emosi, jasmani bahkan turut melaksanakan proses pendidikan anak diperingkat janin. 4. Kekhalifahan Hal yang berkaitan dengan tugas sebagai seorang khalifah di muka bumi untuk mentadbir, mengurus dan memakmurkan muka bumi ini dengan menjalankan syariat Allah sama ada di peringkat individu, keluarga, masyarakat ataupun negara. 5. Keluarga Satu unit asas masyarakat yang terdiri dari satu kumpulan manusia yang dianggotai oleh dua orang atau lebih, meliputi jaringan yang luas termasuk kaum kerabat yang terdiri daripada datuk, nenek, adik beradik, ibu dan bapa saudara sebelah ibu, ibu dan bapa saudara sebelah bapa dan lain-lain yang dihimpunkan 21
sama ada melalui keturunan, perkahwinan, penyu suan atau diangkat (adopted) di mana sahaja mereka berada. Hubungan ini boleh berkembang luas sehingga meliputi seluruh anggota masyarakat. 6. Konsep UMI Ia adalah gabungan akronim yang terdiri daripada tiga konsep utama iaitu Ubudiyyah, Mas'uliyyah dan Itqan. Ubudiyyah bermaksud kedudukan manusia sebagai hamba Allah yang diciptakan semata-mata untuk beribadat kepadaNya. Ia memberi makna dari sudut sifat dirinya, tujuan hidupnya, juga cara aktivitinya. Mas'uliyah bermaksud pertanggungjawaban yang merujuk kepada sifat kerja seseorang yang dikaitkan dengan kedudukan Allah sebagai pemberi tanggungjawab. Segala kerja akan dipersoalkan oleh Allah untuk pengadilan. Manakala Itqan pula merujuk kepada kualiti kerja yang boleh diterjemahkan sebagai ketekunan, komitmen dan kesungguhan pada peringkat awal dan disusuli dengan fokus dalam melakukan kerja. 7. Mawaddah, Rahmah dan Sakinah Mawaddah bermaksud kasih sayang. Ia merujuk kepada perasaan saling berkasih sayang yang wujud dalam sesebuah rumahtangga. Rahmah bermaksud kasihan belas. Kasih sayang semata-mata tidak mencukupi untuk mewujudkan keluarga yang bahagia. Ia perlu disertai oleh perasaan kasihan belas di antara pasangan bagi mengukuhkan lagi institusi keluarga. Sakinah (ketenangan) adalah rasa tenang, aman dan bahagia. Ia adalah natijah kepada konsep mawaddah dan rahmah. 8. Membangun Bersama Islam Membangun Bersama Islam bererti kepimpinan yang menekankan tanggungjawab di dunia dan di akhirat dengan meletakkan al-Quran dan Sunnah sebagai rujukan utama dan ulama' sebagai paksi kepimpinan. Ian ya menuntut pelaksanaan syariat Allah, menyampaikan dakwah, berusaha menyeru kepada kebaikan dan mencegah kemungkaran. 22
9. Persemendaan Hal yang berkaitan dengan hubungan dan pertalian kekeluargaan melalui perkahwinan. 10. Ummah Ummah merujuk kepada sekumpulan manusia yang menerima dan mengamalkan Islam sebagai satu sistem hidup yang lengkap dan sempurna (warga muslim) atau mengiktiraf dasar-dasar Islam sebagai asas dalam sistem pemerintahan negara/negeri (warga bukan Islam). Mereka berkongsi sama hak dan tanggungjawab, satu perasaan dan keinginan, bersatu untuk hidup bersama, bekerja untuk mencapai satu tujuan dan masa depan yang sama. 11. Pendidikan Seksualiti Pendidikan seksualiti adalah satu proses mendidik tentang amalan kehidupan manusia yang berkaitan dengan hubungan di antara dua gender berdasarkan peranan dan fungsi masing-masing. Ia meliputi aspek biologi, kebersihan diri, kesihatan fizikal, hubungan antara gender , reproduksi, kekeluargaan dan lain- lain yang berkaitan. 23
:: SEJARAH RINGKAS PEMBENTUKAN DASAR KELUARGA MAWADDAH KELANTAN :: Menyedari betapa pentingnya sumbangan keluarga dalam pembinaan masyarakat, negeri dan negara, beberapa siri perbincangan bersama pakar-pakar profesional telah diadakan bagi mewujudkan Dasar Keluarga Mawaddah Kelantan. Ianya telah diadakan mengikut jadual berikut: i) 2 siri Mesyuarat Dalaman pada: 28 September 2008 - Bilik Mesyuarat UPWBS 06 November 2008 - Bilik Mesyuarat UPWBS ii) 2 Sidang Pakar pada: 22 Disember 2008 - Hotel Summit, Kuala Lumpur 03 Mac 2009 - Dewan Selayang, Perdana Resort, Kota Bharu iii) Mesyuarat Teknikal DKMK pada: 15 September 2009 - JKR 10, Kota bharu 08 November 2009 - Bilik Mesyuarat Badan Perhubungan PAS Negeri Kelantan 24 November 2009 - Bilik Mesyuarat Badan Perhubungan PAS Negeri Kelantan iv) Seminar Penggubalan Dasar Keluarga Mawaddah Kelantan pada: 16 November 2009 - Dewan Duyung, Perdana Resort, Kota Bharu (Dihadiri oleh Ketua-Ketua Jabatan, ADUN, ADR dan Badan Bukan Kerajaan) v) Diluluskan oleh Majlis Mesyuarat EXCO Kerajaan Negeri Kelantan pada: 16 Disember 2009 - Bilik Mesyuarat MMK, Blok 1, Kota Darulnaim 24
NOTA
NOTA NOTA
NOTA